Bunia

Ang Bunia ay isang lungsod sa Lalawigan ng Ituri ng Demokratikong Republika ng Congo (DRC) at punong-himpilan ng Ituri Interim Administration. Bahagi ito dati ng Lalawigan ng Orientale hanggang sa pagbuwag ng nasabing lalawigan.

Ito ay nasa taas na 1,275 metro sa isang talampas sa layong mga 30 kilometro sa kanluran ng Lawa ng Albert sa Albertine Rift, at mga 25 kilometro silangan ng Kagubatan ng Ituri.

Sentro ang lungsod ng alitang Ituri sa pagitan ng mga liping Lendu at Hema. Noong Ikalawang Digmaang Congo ang lungsod ay tagpo ng maraming labanan at namatay na mga sibilyan mula sa alitang ito at mga kaugnay na alitan sa pagitan ng mga milisya at mga puwersang sinusuportahan ng Uganda. Dahil dito, ang lungsod ay base ng isa sa pinakamalaking mga hukbong nag-iingat-kapayapaan ng Mga Nagkakaisang Bansa sa Aprika, at punong-himpilan nito sa hilaga-silangang DR Congo. Ang likas na kayamanan ng lugar tulad ng mga minahan ng ginto na pinagaawayan ng mga milisya at puwersang banyaga.

Heograpiya
Ang Bundok Hoyo ay nasa 35 kilometro timog-kanluran ng Bunia. Dumadaloy ang Ilog Shari (na iba sa Ilog Shari ng Chad) sa kahabaan ng hilaga-kanlurang dakong-labas ng lungsod. Dumadaloy naman ang Ilog Ituri mga 35 kilometro sa kanluran ng Bunia. Ang tagpuan ng Shari at Ituri ay nasa 45 kilometro timog-timog-kanluran ng Bunia.

Bagamat matatagpuan ang Bunia mga 170 kilometro hilaga ng ekwador, itinampok ang lungsod sa dokumentaryong pampaglalakbay ng BBC television na Equator na isinagawa noong 2006, sapagkat ito ay isa lamang sa mga iilang lugar malapit sa ekwador sa DR Congo kung saang nakasisiguro ang kaligtasan ng TV crew, sa piling malaking hukbong nag-iingat-kapayapaan ng UN.

Klima

Demograpiya

Edukasyon
May mga pamantasan ang Bunia, pinakamalaki rito ang Unibersidad ng Bunia (UNIBU) kasunod ng pampribadong Université Shalom de Bunia (USB), na naglalaman ng pinakamalaking aklatan sa lungsod (na may mga 40,000 tomo).

Talasanggunian

Mga kawing panlabas
 Detalyadong mapa Bunia
 Mapa ng mga pook pantribo ng Ituri
 Congo's battle with disarmament, BBC, 9 Hunyo 2005
 Panoorin ang Equator, ang programang pantelebisyon ng BBC na tinatampok ang Bunia

Mga pamayanan sa Demokratikong Republika ng Congo